
Z A P I S N I K

[bookmark: _heading=h.30j0zll]9. sjednice Vijeća Mjesnog odbora Knežija, održane 9.veljače 2022. u prostorijama Mjesnog odbora Knežija, Albaharijeva ulica 2, s početkom u 19.12  sati

NAZOČNI ČLANOVI VIJEĆA:
Toma Bošnjak, Jelena Holy, Valentina Knežević, Jan Mickovski, Davor Nikolić, Snježana Prpić Rudić, Zrinka Vrbanus Bajdak, Marija Vulić
 
NENAZOČNI ČLANOVI VIJEĆA: Tomislav Stančić

OSTALI NAZOČNI: Nitko

Predsjedava: Marija Vulić, predsjednica Vijeća.
Zapisnik vodi: Valentina Knežević, potpredsjednica Vijeća.

	Predsjednica konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 9. sjednicu Vijeća Mjesnog odbora.

	 Vijeće jednoglasno prihvaća tekst Zapisnika 8. sjednice Vijeća Mjesnog odbora Knežija, održane 25.01.2022., bez izmjena.

	Na prijedlog predsjednice Vijeće jednoglasno  utvrđuje

DNEVNI RED
1. Prijedlog financijskog plana Mjesnog odbora Knežija za 2022.
2. Prijedlog plana malih komunalnih akcija Mjesnog odbora Knežija u 2022.
3. Asfalterski program za 2022. na području Mjesnog odbora Knežija
4. Prijedlog zaključka o utrošku sredstava s pozicije “ostali nespomenuti rashodi poslovanja“ za 2022.
5. Prioriteti komunalnih aktivnosti Gradske četvrti za 2022.
6. Postava prometne signalizacije na prilazu obiteljskim kućama Horvaćanska cesta
k.br. 18 i 19 - davanje prijedloga
7. Pitanja, prijedlozi i obavijesti

1. Prijedlog financijskog plana Mjesnog odbora Knežija za 2022.
Članovi Vijeća primili su pisani materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju svi članovi Vijeća.
Nakon rasprave Vijeće jednoglasno donosi

FINANCIJSKI PLAN
Mjesnog Odbora Knežija
za 2022.
Članak 1.
Financijski plan Mjesnog odbora Knežija za 2022. (dalje u tekstu: Plan) sastoji se od:

PRIHODA:										1.750.350,00
RASHODA:										1.750.350,00




	Članak 2.

	Prihodi i rashodi iz članka 1. Plana su:

	

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	1.750.350,00

	6711
	PRIHODI ZA FINANCIRANJE RASHODA POSLOVANJA
	1.750.350,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	1.750.350,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	1.632.000,00

	 
	ODRŽAVANJE JAVNIH ZELENIH POVRŠINA
	614.000,00

	 
	ODRŽAVANJE NERAZVRSTANIH CESTA
	1.018.000,00

	3291
	NAKNADE ČLANOVIMA VIJEĆA MJESNOG ODBORA
	108.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	10.350,00



Članak 3.
Naredbodavac za izvršenje Plana je pročelnica  Gradskog ureda za mjesnu samoupravu, civilnu zaštitu i sigurnost.
Članak 4.
Plan će biti objavljen na oglasnoj ploči u sjedištu Mjesnog odbora.

Ad 2. Prijedlog plana malih komunalnih akcija Mjesnog odbora Knežija u 2022.
Članovi Vijeća primili su pisani materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju svi članovi Vijeća
Nakon rasprave Vijeće jednoglasno donosi:

[bookmark: _heading=h.gjdgxs]Plan malih komunalnih akcija
Mjesnog odbora Knežija u 2022.
	1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora Knežija (u daljnjem tekstu: Mjesni odbor), a kojima se osigurava obavljanje komunalnih djelatnosti:
	- održavanja javnih zelenih površina i
	- redovitog održavanja nerazvrstanih cesta.
	2. Plan je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2022. i Financijskom planu Mjesnog odbora za 2022., a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom planu.
	3. Planirana sredstva za financiranje ovog plana u iznosu od ukupno 1.632.000,00 kuna raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:


	Redni broj
	Vrsta komunalne djelatnosti
	Nositelj provedbe
	Iznos sredstava

	3.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	614.000,00

	3.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	1.018.000,00

	Ukupno
	1.632.000,00


	4. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj plan odnosi se na poslove održavanja 222.449 m² uređenih javnih zelenih površina na području Mjesnog odbora.
	5. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
	5.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	5.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	5.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 116.364 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
	- 70 % ili 713.000,00 kuna za asfalterski program i
	- 30 % ili 305.000,00 kuna za ostale poslove redovnog održavanja.
	6. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.
	7. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.
	8. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2022. i ovim planom, a prema načelima štednje i racionalnog korištenja sredstava.
	9. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Trešnjevka - jug u 2022.

Ad 3. Asfalterski program za 2022. na području Mjesnog odbora Knežija
Članovi Vijeća primili su pisani materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju svi članovi Vijeća.
Nakon rasprave Vijeće jednoglasno donosi
[bookmark: _Hlk95914579]Z A K LJ U Č A K
o asfalterskom programu za područje Mjesnog odbora Knežija u 2022.
1. Vijeće Mjesnog odbora Knežija predlaže asfaltiranje slijedećih ulica:
· ulice u kojima će se zbog sanacije cjevovoda vršiti prijekopi, asfaltirati  u punoj širini kolnika ili nogostupa.(imena ulica javiti prema potrebi)
· Konjička ulica
· Kliška - Karinska (uz uvjet da su izvršeni planirani radovi vodovoda i kanalizacije)
   kroz Plan malih komunalnih akcija Mjesnog odbora Knežija za 2022. u dijelu koji 
se odnosi na asfalterski program.
1. Zaključak dostaviti Gradskom uredu za mjesnu samoupravu, civilnu zaštitu i sigurnost i Vijeću Gradske četvrti Trešnjevka - jug.
Ad.4  Prijedlog zaključka o utrošku sredstava s pozicije “ostali nespomenuti rashodi poslovanja“ za 2022.
Članovi Vijeća primili su pisani materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju svi članovi Vijeća.
Nakon rasprave Vijeće jednoglasno donosi: 
Z A K LJ U Č A K
O PRIJEDLOGU UTROŠKA SREDSTAVA SA POZICIJE 
OSTALI NESPOMENUTI RASHODI POSLOVANJA
1. Vijeće Mjesnog odbora Knežija iz Razdjela Proračuna Grada Zagreba 00502 na poziciji 264-3299 za 2022. ima 10.350,00 kn.
2. Vijeće Mjesnog odbora Knežija predlaže utrošak sredstava iz točke 1. ovog zaključka na sljedeći način:
1. Manifestacija za promociju MO Knežija	                              8.000,00 kn
2. Protokolarne potrebe (cvijeće, svijeće i sl.)		      1.000,00 kn
3. Uredska oprema (kopirni papir, kemijske olovke,
 wc papir, ubrusi, sredstava za čišćenje, sapun, i sl.)            1.350,00 kn
						      Ukupno:         10.350,00 kn
      3.   Zaključak dostaviti Vijeću Gradske četvrti Trešnjevka-jug i Gradskom uredu za   
            mjesnu samoupravu, civilnu zaštitu i sigurnost.
„Ostali nespomenutu rashodi poslovanja“ Vijeća Mjesnog odbora Knežija u svrhu nabave uredskog materijala
Članovi Vijeća primili su pisani materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju svi članovi Vijeća.
Nakon rasprave Vijeće jednoglasno donosi:
Z A K LJ U Č A K
o odobrenju korištenja sredstava s pozicije ostali
nespomenuti rashodi poslovanja
1. Vijeće odobrava korištenje sredstava iz Razdjela Proračuna Grada Zagreba 00502 na poziciji 264-3299 „Ostali nespomenutu rashodi poslovanja“ Vijeća Mjesnog odbora Knežija u svrhu nabave uredskog materijala, u iznosu od 1.350,00 kuna za nabavu:
- sirkova metla, 3 kom
- partviš,            3 kom
Sredstava za čišćenje :
· Sanitar,                     10 kom
· Sredstvo za podove, 10 kom
· Sredstvo za staklo,     8 kom
· Sredstvo za parket,   10 kom
· Krpe za pod,             10 kom
· Vrećice za smeće (20 lit.), 200 kom
· Vreće za smeće (90 lit.),      20 kom
· Tekući sapun, 10 lit.
· Papir za ruke, 30 kom
2. Ovaj se zaključak dostavlja Gradskom uredu za mjesnu samoupravu, civilnu zaštitu i sigurnost na postupanje.

Ad.5. Prioriteti komunalnih aktivnosti Gradske četvrti za 2022.
[bookmark: _Hlk95914500]Članovi Vijeća primili su pisani materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju svi članovi Vijeća.
Nakon rasprave Vijeće jednoglasno donosi:
Z A K LJ U Č A K
                         o utvrđivanju prioriteta komunalnih aktivnosti za 2022.
1. Vijeće Mjesnog odbora Knežija utvrđuje prioritete komunalnih aktivnosti za 2022. kako slijedi:
	Red.
br.
	Naziv objekta/površine
	Adresa
	Opis 
radova / usluge / opreme
	Procijenjena 
vrijednost akcije (kn s PDV-om)

	1
	nogostup
	Između  Poljane Zvonimira Dražića 8 i Omiške ulice 22
	Uređivanje (Zg ceste postojeće stanje)
	433.000,00

	2
	zelena površina
	Između  Poljane Zvonimira Dražića 8 i Omiške ulice 22
	Izrada projekta hortikulturnog uređenja (Zrinjevac)
	6.250,00

	3
	parkiralište
	Ulica Ludovika Zelenka 1 do Papove ulice
	Asfaltiranje i iscrtavanje parkirališnih mjesta
	175.000,00

	4
	Postava rukohvata
	Ujevićeva ulica sjeveroistočno od k.br. 5
	Postava
	5.875,00

	5
	zelena površina
	Papova ulica 2-10 južno
	Izrada projekta za hortikulturno uređenje
	8.750,00

	6
	park
	Knežija kod k.br. 9
	Postava klamarica i opločenja
	11.220,00

	7
	objekt MS
	Ulica Rudolfa Bićanića 5
	Izrada projektne dokumentacije za rekonstrukciju objekta
	100.000,00

	8
	staza
	Poljana Jurja Andrassyja 1-14
	uređivanje
	88.400,00

	9
	nogostup
	Poljana Jurja Andrassyja 1-14
	uređivanje
	286.000,00

	10
	Zelena površina
	Poljana Dragutina Kalea 10-12, južno
	Hortikulturno uređivanje
	236.100,00

	11
	park
	Ulica Davorina Bazjanca 17-31 južno
	Uređenje staza
	431.800,00



2. Ovaj zaključak dostavlja se Vijeću Gradske četvrti Trešnjevka – jug.

Ad.6.Postava prometne signalizacije na prilazu obiteljskim kućama Horvaćanska cesta k. br. 18 i 19- davanje prijedloga
Članovi Vijeća primili su pisani materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju svi članovi Vijeća.
Nakon rasprave Vijeće jednoglasno donosi:
Z A K LJ U Č A K
o postava prometne signalizacije na prilazu obiteljskim kućama 
Horvaćanska cesta k.br. 18 i 19
1. Vijeće Mjesnog odbora Knežija raspravljalo je o zahtjevu člana Vijeća Tome Bošnjaka vezano za postavu prometne signalizacije na prilazu obiteljskim kućama Horvaćanska cesta k.br. 18 i 19 zbog neprohodnosti uslijed parkiranih vozila.
2. Vijeće traži postavu prometnog znaka zabrane parkiranja na predmetnoj adresi.
3. Ovaj zaključak dostavlja se Vijeću Gradske četvrti Trešnjevka – jug.

Ad.7. Pitanja, prijedlozi i obavijesti

	Budući da nitko od članova ne traži riječ, dnevni red je iscrpljen, predsjednica zaključuje sjednicu.

Dovršeno u 20.23 sati.

KLASA: 024-08/22-003/296
URBROJ: 251-13-11-15-22-3
Zagreb, 09. veljače 2022.

Zapisnik sastavila: 							
Valentina Knežević	

					            
                                 			                                              Predsjednica
                        Vijeća Mjesnog odbora 
                     Knežija

[bookmark: _GoBack]                     Marija Vulić, v.r.

